Pasojat për mjedisin dhe ekonominë nga rrjedhja e naftës në Gjirin e Meksikës
Industria e naftës siguron qindra mijëra vende pune në Shtetet e Bashkuara
Siç e di gjithëkush, nafta dhe uji nuk përzjehen, por në oqean ato mund të përbëjnë një kombinacion mbytës për botën e gjallë të nënujit. Rrjedhjet e cisternave të naftës, të tubacioneve naftësjellëse apo të platformave të çpimit në det mund të prekin mjedisin nënujor për vite me radhë. Doug Inkley, shkencëtar në Federatën Kombëtare të Faunës shpjegon: Deri me rjedhën e Exxon Valdez-it prej mëse 260,000 fuçish nafte në vitin 1989, katastrofa më e madhe e naftës në Shtetet e Bashkuara kishte ndodhur pranë brigjeve të Santa Barbaras në Kaliforni në vitin 1969 dhe kishte mbuluar ujrat dhe bregun perëndimor me rreth 4800 fuçi nafte që u përhapën në një sipërfaqe prej 1300 kilometrash katrore, duke mbytur mijëra zogj që uleshin në ujrat e këtyre brigjeve, mamalë dhe peshq. Por rjedhja e naftës në Kaliforni në vitin 1969 i dha shkas lëvizjes moderne të mbrojtjes së mjedisit. Por dëmet që i janë shkaktuar botës së nënujit janë një pjesë e problemit. Rrjedhjet e naftës mund të sjellin pasoja të rënda për ekonominë e rajonit. Plazhet pranë ujrave të ndotura nga nafta nuk i tërheqin turistët dhe industria e peshkimit në zonën e ndotur pothuajse zhduket. Në Luiziana, zonat ku peshkatarët kapin karkaleca dhe gaforre janë mbyllur pasi rrjedha e naftës rrezikon të ndotë ujrat e peshkimit. Doug Inkley thotë se Shtetet e Bashkuara duhet të përqendrohen në karburantin e rigjenerueshëm sepse aksidentet dhe rjedhjet e naftës nuk mund të shmangen. Sara Banaszek, kryekonomiste në Institutin Amerikan të Naftës është dakord se kjo nevojë ekziston, por tani për tani, thotë ajo, nafta mbetet burimi i vetëm më i madh i energjisë në botë. Sara Banaszek thotë se një aksident si ai i Gjirit të Meksikës është jashtëzakonisht i rallë. Gjetkë nëpër botë aksidente të tilla kanë qënë më të shumta. Vitin e kaluar në Australi, një pus nafte i një kompanie tajlandeze u vu nën kontroll pas 10 javësh derdhjeje në Detin e Timorit. Problemi është se derdhjet e naftës nuk pastrohen lehtë. Mbetet për t’u parë se sa do të ndikojë aksideti i Gjirit të Meksikës në politikën energjetike të Shteteve të Bashkuara, duke patur parasysh edhe se industria e naftës është burimi i qindra mijëra vendeve të punës në Amerikë.